Kormányrendelet a gépjármű üzembentartójának kötelező felelősségbiztosításáról








Minden magyarországi telephelyű gépjármű üzembentartója köteles egy biztosítóval a gépjármű üzemeltetése során okozott károk fedezetére meghatározott összeghatárig felelősségbiztosítási szerződést kötni és a szerződést folyamatos díjfizetéssel hatályban tartani. 


Gépjármű a Magyar Köztársaság területén kizárólag ezen feltételek fennállása esetén üzemeltethető.


A biztosító egy biztosítási esemény vonatkozásában dologi károk esetén káreseményenként 500 millió Ft összeghatárig köteles a szerződés alapján a károsultakkal szemben helytállni. A személyi sérülés miatti károk esetén a biztosító a károsultakkal szemben károsultanként 300 millió Ft összeghatárig köteles a szerződés alapján helytállni.


  





A biztosítás célja


A gépjárművel okozott károk megtérüljenek, így a károsult mindenképpen hozzájusson a kártérítéshez, függetlenül a károkozó fizetőképességétől.


De a biztosítás nem csak a károsultat, hanem a károkozó érdekeit is védi, mivel lehet, hogy egy baleset  miatti kártérítés ellehetetlenítené a károkozó autós anyagi helyzetét.





Kötelező


Egyrészt a gépjármű üzembentartójának


Másrészt a biztosítónak, azaz ha az ügyfél kiválaszt egy biztosítót, akkor az köteles az ügyfél szerződéskötést kezdeményező ajánlatát elfogadni.





A biztosítás megkötése


A biztosítás megköthető kirendeltségeken, tanácsadóknál, gépjármű kereskedőnél.


Használt autó vásárlásakor az előző tulajdonos felelősségbiztosítási szerződése az adás-vétel időpontjában megszűnik, ezért az új tulajdonosnak azonnal meg kell kötnie saját biztosítását.


Specialitás: ilyen esetekben a választott biztosítótól kérhető előzetes fedezetigazolás. Ez egy "bianco" felelősségbiztosítási szerződés, amely akkor lép életbe, ha az ügyfél megvásárolja a járművet és a tulajdonszerzéstől számított 30 napon belül megköti az "igazi" szerződést.





Díjfizetés


Lehet negyedévente, évente fizetni, erről a szerződésben állapodnak meg a felek.


A díjak folyamatos fizetéséről az üzembentartónak kell gondoskodnia.


A díjat legkésőbb az esedékességtől számított 30 napon belül kell befizetni.





A szerződés megszűnése


1,�� Ha a szerződő a díjat nem fizeti meg az esedékességtől számított 30 napon belül, akkor a biztosító kockázatviselése automatikusan megszűnik. Ezt már utólag nem lehet helyrehozni, ilyenkor új szerződést kell kötni.


2, Érdekmúlással, pl: ha a szerződő eladja a járművét és bemutatja az adás-vételi szerződést, a biztosítás automatikusan megszűnik.


3, Felmondással mind a szerződő, mind a biztosító részéről.








Bonus-malus rendszer


A biztosítási rendszer díjkedvezménnyel (bonus) honorálja a kármentes éveket, illetve pótdíjat (malus) állapít meg, vagy a megszerzett kedvezményt csökkenti, ha az üzembentartó kárt okozott.


Bonusra jogosult az, aki a megfigyelési időszakban legalább 9 hónapig rendelkezett érvényes biztosítással és kárt nem okozott, vagy ha igen, akkor azt a biztosítónak megtérítette.


Megfigyelési időszak a 2003. jan. 1-től érvényes besorolásnál: 2001. júl. 1-től 2002. jún. 30-ig terjedő időszak.





A kár jelentése


A baleset részeseinek ki kell tölteniük az Európai baleseti kárjelentő lapot. 


A károsultnak a károkozó biztosítójához kell fordulnia.  


A károkozónak 8 napon belül jelentenie kell az eseményt a biztosítójánál.


Ha a károkozónak nem volt kötelező felelősségbiztosítása, akkor a kárt bármelyik biztosítónál bejelentheti, mert ezt a kárt a Mabisz kártalanítási számlája téríti meg.











2003. január 1. Az első szabadáras tarifarendszer








A díjszámítás szempontjai


- a tulajdonos életkora


             legkockázatosabb korosztály a 20-25 évesek


- a tulajdonos lakhelye


             minden nagyváros és vonzáskörzete külön besorolást nyert


             Budapestnek a legdrágábbak a tarifái


- az autó márkája, típusa és a mérete


- az autó kora (néhol)


- a szerződő hány éve ügyfele az adott biztosítónak


             hűséget kedvezménnyel honorálja vagy az új ügyfelet pótdíjjal sújtja


- díjfizetés módja


             átutalásnál kedvezmény


- díjfizetés gyakorisága


             éves díjfizetésnél kedvezmény





